钦定古今图书集成/明伦汇编/氏族典/第407卷 > 《廖用贤尚友录》 > 许钦寂
## 钦定古今图书集成/明伦汇编/氏族典/第407卷 > 《廖用贤尚友录》 > 许钦寂

按《唐书许绍传》，绍爵谯国公，以子智仁自有封，故诏
孙力士袭之，终洛州长史。子钦寂嗣封。万岁通天元
年，契丹入寇，诏为陇山军讨击副使，战崇州，为寇所
禽，胁令说属城未下者，钦寂呼曰：“贼朝夕当灭，幸谨
守。”贼怒害之。谥曰忠。子辅干，以父死难，授左监门卫
中候，为海东慰劳使。

===许钦明===按《唐书许绍传》：绍孙力士，力士子钦明，以军功擢左
玉钤卫将军、安西大都护、盐山郡公，出为凉州都督。
尝轻骑按部，会突厥默啜兵奄至，被执。贼与皆至灵
州，使说之降。钦明至城下，呼曰：“我乏食，有美酱乎？有
粱米乎？并乞墨一枝。”时贼营四面阻水，惟一路得入，
钦明欲选将练兵，乘夜袭贼也，而城中无寤其廋者，
遂见害。